== Fald fra magten ==
I april 1987 ophævede Stroessner belejringstilstanden, som en del af forberedelsen til valg det følgende forår. Flere [[drakonisk]]e sikkerhedslove forblev dog, hvilket betød at belejringstilstandens substans i det store og hele var uændret. Ligesom det havde været tilfældet i mere end tre årtier forinden, blev oppositionsledere igen arresteret vilkårligt, og møder og demonstrationer blev, ofte voldeligt, opløst. Stroessner blev igen nomineret af [[Coloradopartiet (Paraguay)|Coloradopartiet]], og var den eneste kandidat som havde lov til at føre valgkamp uantastet.<ref name=cs>{{csref|country=paraguay|author=Bruneau, Thomas C. |section=Government and Politics}}</ref> Under disse omstændigheder var valget i februar 1988 ikke anderledes end tidligere valg, og Stroessner fik officielt 89% af stemmerne — noget, som hans rivaler mente kun kunne være opnået gennem omfattende svindel.<ref>[http://memory.loc.gov/frd/cs/profiles/Paraguay.pdf Country profile: Paraguay]. [[Library of Congress]] [[Federal Research Division]] (Oktober 2005).</ref>
Titler Politik Samfund Politiske_embeder